Nordea BoligKredit er en kassekredit med variabel rente, som du kan bruge til din bolig. Udover at fungere som en kredit, når du har behov for det, kan du også bruge kontoen som lønkonto og som opsparingskonto. På den måde holder du renteudgifterne lave. Vi aftaler, hvordan og over hvor lang tid du vil tilbagebetale kreditten. Du kan til enhver tid indbetale på kontoen, fx via Netbank, og dermed minimere dine renteudgifter. Du betaler altså udelukkende rente af det beløb, du har trukket på kreditten. Hvis kontoen er i plus, får du samme rente som på en Nordea Grundkonto. Du kan altid hæve det opsparede beløb igen og bruge kreditten frit op til det aftalte maksimum.  Med andre ord: Du får en kredit i stedet for et fast lån. Dit lånebehov trækkes på kreditten. Nordea BoligKredit er en kredit med variabel rente.  Kreditten har som udgangspunkt en løbetid på op til 30 år.  Du kan når som helst indfri kreditten – enten hele beløbet eller en del af det. Kontoen med den tilknyttede kredit kan benyttes som en almindelig lønkonto med Visa/dankort.